钦定古今图书集成/明伦汇编/闺媛典/第313卷 > 皇清四十六 > 金光启妻张氏
## 钦定古今图书集成/明伦汇编/闺媛典/第313卷 > 皇清四十六 > 金光启妻张氏

按《嘉定县志》：“张氏，金光启妻。初婚启遂亡，遗腹生女，未几，女亦夭。张欲自尽，念姑存，勉力操作，以供孝养，历四十年如一日。康熙九年，学使旌之。”

按《嘉定县志》：“许氏，舍人冯继奎妻，名儒许大达女。年二十而寡，遗腹生女，其兄进士自俊抚之。许事尊章甚孝，割股以疗姑疾。父病，衣不解带经年，教外孙唐炜成名，邑令表其闾。”